**คำถวายราชสดุดี**

**พิธีมอบกรรมสิทธิ์และไถ่ชีวิตโค-กระบือ เฉลิมพระเกียรติพระบาทสมเด็จพระเจ้าอยู่หัว**

**เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗****วันพฤหัสบดีที่ ๘ สิงหาคม ๒๕๖๗**

**ณ วัดบัลลังก์ ตำบลบัลลังก์ อำเภอโนนไทย จังหวัดนครราชสีมา**

**โดย** **นายชัยวัฒน์ ชื่นโกสุม ผู้ว่าราชการจังหวัดนครราชสีมา**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ขอเดชะ ฝ่าละอองธุลีพระบาทปกเกล้าปกกระหม่อม**

ข้าพระพุทธเจ้า / นายชัยวัฒน์ ชื่นโกสุม / ผู้ว่าราชการจังหวัดนครราชสีมา

/ พร้อมด้วยปวงพสกนิกร / ประกอบด้วยภาครัฐ / และประชาชน ทุกหมู่เหล่า /   
มีความปลาบปลื้มปิติเป็นอย่างยิ่ง / ที่ได้มาพร้อมเพรียงกัน / เพื่อประกอบพิธีมอบกรรมสิทธิ์และไถ่ชีวิตโค-กระบือ /เฉลิมพระเกียรติพระบาทสมเด็จพระเจ้าอยู่หัว /  
เนื่องในโอกาสพระราชพิธีมหามงคล /เฉลิมพระชนมพรรษา ๖ รอบ ๒๘ กรกฎาคม ๒๕๖๗ / ในวันพฤหัสบดี ที่ ๘ สิงหาคม ๒๕๖๗ / ณ วัดบัลลังก์ / อำเภอโนนไทย / จังหวัดนครราชสีมา

อาณาประชาราษฎร์ต่างประจักษ์ชัดแจ้ง / และสำนึกในพระมหากรุณาธิคุณอย่างหาที่สุดมิได้ / ที่ใต้ฝ่าละอองธุลีพระบาท / ทรงประกอบพระราชกรณียกิจน้อยใหญ่นานัปการ / เป็นคุณประโยชน์อเนกอนันต์แก่ประเทศชาติ และประชาชน / ทรงบำบัดทุกข์ บำรุงสุข / ของอาณาประชาราษฎร์อย่างถ่องแท้ / แม้จะทรงเหนื่อยยาก ตรากตรำพระวรกายเพียงใด /  
ก็มิเคยทรงย่อท้อ / ทรงมุ่งมั่น ทรงงานหนัก / เพื่อพสกนิกรโดยถ้วนหน้า

ในปีพุทธศักราช ๒๕๖๗ / ถือว่าเป็นปีแห่งมหามงคลยิ่งของปวงชนชาวไทย/  
ในโอกาสที่ใต้ฝ่าละอองธุลีพระบาท / ทรงเจริญพระชนมพรรษา ๖ รอบ ๗๒ พรรษา /   
จังหวัดนครราชสีมา / จึงได้จัดทำโครงการไถ่ชีวิตโค-กระบือ / เฉลิมพระเกียรติพระบาทสมเด็จพระเจ้าอยู่หัว/ เนื่องในโอกาสพระราชพิธีมหามงคลเฉลิมพระชนมพรรษา ๖ รอบ   
๒๘ กรกฎาคม ๒๕๖๗ / โดยจัดพิธีมอบกรรมสิทธิ์โค-กระบือ / โครงการธนาคารโค-กระบือเพื่อเกษตรกร ตามพระราชดำริ / ให้แก่เกษตรกร จำนวน ๑,๓๙๘ ราย /  
โค-กระบือ ๒,๓๒๔ ตัว และไถ่ชีวิตโค-กระบือ จำนวน ๗๓ ตัว / และนำโค-กระบือไปให้บริการแก่เกษตรกร /ภายใต้ระเบียบและหลักเกณฑ์ /ของโครงการธนาคารโค-กระบือเพื่อเกษตรกร / ตามพระราชดำริ

เนื่องในโอกาสมหามงคลอันพิเศษสุดนี้ / ข้าพระพุทธเจ้า / ขอพระราชทาน   
พระบรมราชานุญาต / นำพสกนิกรที่อยู่ ณ มณฑลพิธีแห่งนี้ / กราบบังคมทูลพระกรุณา ถวายพระพรชัยมงคล / ด้วยความจงรักภักดี / ขออาราธนาอำนาจแห่งคุณพระศรี รัตนตรัย / พระสยามเทวาธิราช / และสรรพสิ่งศักดิ์สิทธิ์ในสากลโลก / โปรดอภิบาลบันดาลดล / ให้ใต้ฝ่าละอองธุลีพระบาท / ทรงพระเจริญ / มีพระชนมพรรษายิ่งยืนนาน /   
พระเกียรติคุณเพิ่มพูนแผ่ไพศาล / ทรงพระเกษมสำราญ / ทรงสถิตเป็นมิ่งขวัญร่มเกล้า   
ของปวงข้าพระพุทธเจ้า / และเหล่าพสกนิกร ตราบนิรันดร์กาล

ด้วยเกล้าด้วยกระหม่อม ขอเดชะ