**คำกล่าวอนุโมทนาและมอบโค-กระบือ**

**พิธีมอบกรรมสิทธิ์และไถ่ชีวิตโค-กระบือ เฉลิมพระเกียรติพระบาทสมเด็จพระเจ้าอยู่หัว**

**เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗   
วันพฤหัสบดีที่ ๘ สิงหาคม ๒๕๖๗**

**ณ วัดบัลลังก์ ตำบลบัลลังก์ อำเภอโนนไทย จังหวัดนครราชสีมา**

**โดย นายชัยวัฒน์ ชื่นโกสุม ผู้ว่าราชการจังหวัดนครราชสีมา**

**\*\*\*\*\*\*\*\*\*\*\*\*\*\*\*\*\*\*\*\*\***

**กราบนมัสการ** พระครูประโชติ ปัญญากร เจ้าอาวาสวัดบัลลังก์ และคณะสงฆ์ทุกรูป

ท่านปศุสัตว์จังหวัดนครราชสีมา นายอำเภอโนนไทย

หัวหน้าส่วนราชการ ……………………………………………………………………..

…………………………………………………………………………………………………….

และผู้มีเกียรติทุกท่าน

กระผมมีความยินดีและเป็นเกียรติอย่างยิ่ง / ที่ได้มาเป็นประธานในพิธีมอบกรรมสิทธิ์และไถ่ชีวิตโค-กระบือ /เฉลิมพระเกียรติพระบาทสมเด็จพระเจ้าอยู่หัว / เนื่องในโอกาสพระราชพิธีมหามงคลเฉลิมพระชนมพรรษา / ๖ รอบ ๒๘ กรกฎาคม ๒๕๖๗ ในวันนี้

ตามรายงานของปศุสัตว์จังหวัดนครราชสีมา / เกี่ยวกับการดำเนินงานโครงการธนาคารโค-กระบือเพื่อเกษตรกร /ตามพระราชดำริ/ ซึ่งเป็นหนึ่งในโครงการพระราชดำริ/  
ที่พระบาทสมเด็จพระบรมชนกาธิเบศร / มหาภูมิพลอดุลยเดชมหาราช / บรมนาถบพิตร /   
ทรงมีพระราชดำริ / ให้จัดตั้งขึ้นตั้งแต่ปีพุทธศักราช ๒๕๒๒ / เพื่อช่วยเหลือเกษตรกรให้มี  
โค-กระบือไว้ใช้แรงงาน / และเพิ่มผลผลิตทางการเกษตร / จากการดำเนินการที่ผ่านมา / ได้ให้ความช่วยเหลือเกษตรกรในพื้นที่จังหวัดนครราชสีมาไปแล้วกว่า ๒๙,๗๐๒ ราย / ถือได้ว่าก่อเกิดประโยชน์เป็นคุณูปการ / แก่เกษตรกรเป็นอย่างยิ่ง / และยังเป็นที่น่ายินดีที่มีการบูรณาการร่วมกันในพื้นที่อย่างเป็นระบบ / สนับสนุนให้มีการรวมกลุ่มเกษตรกร / และให้ชุมชนมีส่วนร่วมในการบริหารโครงการ/เพื่อให้เกิดความเข้มแข็ง /

และยังมีการต่อยอดการใช้ประโยชน์ด้านการเกษตร /การอนุรักษ์วัฒนธรรมประเพณีในท้องถิ่น / และยังได้น้อมนำหลักปรัชญาของเศรษฐกิจพอเพียง / มาใช้ในการดำเนินงาน / ซึ่งเป็นการสนองแนวพระราชดำริ / ด้านการส่งเสริมอาชีพให้เกษตรกรสามารถพึ่งพาตนเองได้ / และนับเป็นพระมหากรุณาธิคุณอย่างหาที่สุดมิได้/ ที่พระบาทสมเด็จ  
พระวชิรเกล้าเจ้าอยู่หัว /ทรงสืบสาน รักษา ต่อยอด โครงการพระราชดำริทุกโครงการ / ฉะนั้นจึงขอให้เกษตรกรที่จะได้รับมอบโค-กระบือในครั้งนี้ / เลี้ยงดูแลโค-กระบือเป็นอย่างดี / เสมือนเป็นสมาชิกในครัวเรือน / และปฏิบัติตามระเบียบและหลักเกณฑ์ /ของโครงการธนาคารโค-กระบือเพื่อเกษตรกร / ตามพระราชดำริ อย่างเคร่งครัดด้วย

การดำเนินงานตามโครงการไถ่ชีวิตโค-กระบือ /เฉลิมพระเกียรติพระบาทสมเด็จพระเจ้าอยู่หัว / เนื่องในโอกาสพระราชพิธีมหามงคลเฉลิมพระชนมพรรษา / ๖ รอบ ๒๘ กรกฎาคม ๒๕๖๗ จังหวัดนครราชสีมา ถือเป็นโอกาสอันดีที่ทุกท่าน / ร่วมกันสร้างกุศลครั้งยิ่งใหญ่ / เป็นการรวมใจจากทุกภาคส่วน / ทั้งภาครัฐ เอกชน และปวงชนชาวไทย / เพื่อถวายเป็นพระราชกุศลแด่พระบาทสมเด็จ  
พระเจ้าอยู่หัว / และนำโค-กระบือไปให้ความช่วยเหลือแก่เกษตรกร / ภายใต้ระเบียบและหลักเกณฑ์ของโครงการธนาคารโค-กระบือ / เพื่อเกษตรกร ตามพระราชดำริต่อไป

ในโอกาสนี้ / ผมขอขอบคุณ ผู้มีส่วนเกี่ยวข้องทุกท่าน / ที่ให้ความสะดวกด้านสถานที่ / อุปกรณ์การดำเนินงาน / และความร่วมมือของเจ้าหน้าที่ / ที่ทำให้งานสำเร็จลุล่วงด้วยดี / และหวังเป็นอย่างยิ่งว่าการร่วมมือดำเนินงานในครั้งนี้ /  
จะยังประโยชน์แก่ทุกฝ่ายดังเจตนารมย์ทุกประการ

สุดท้ายนี้ ผมขออนุโมทนาบุญไถ่ชีวิตโค-กระบือ /กับผู้มีจิตศรัทธาทุกท่าน/และขอเชิญทุกท่านร่วมตั้งจิตอธิษฐาน/ น้อมเกล้าน้อมกระหม่อมถวายผลานิสงส์ /ที่เกิดจากการไถ่ชีวิตโค-กระบือทั้งหมดนี้ / แด่พระบาทสมเด็จพระวชิรเกล้าเจ้าอยู่หัว /ทรงมีพระชนมพรรษายิ่งยืนนาน / พระเกียรติคุณเพิ่มพูนแผ่ไพศาล / ทรงพระเกษมสำราญ / สถิตเป็นมิ่งขวัญร่มเกล้า / ของปวงข้าพระพุทธเจ้า /และเหล่าพสกนิกร ตราบนิรันดร์กาล

ขอขอบคุณ